4. การวิจัยและพัฒนา

บริษัทฯ
มีขั้นตอนในการตรวจสอบคุณภาพถ่านหินอย่างละเอียดเพื่อให้ลูกค้ามีความมั่นใจในคุณภาพถ่านหิน
โดยมีขั้นตอนเริ่มจาก ก่อนส่งถ่านหินจากประเทศอินโดนีเซีย
ผู้จัดจำหน่าย/ผู้ผลิตจะมีการตรวจสอบคุณภาพถ่านหินโดยสถาบันที่ได้รับมาตรฐานการตรวจสอบจากประเทศอินโดนีเซีย
หลังจากนำเข้ามาในประเทศไทยแล้ว บริษัทฯจะทำการตรวจสอบคุณภาพของถ่านหินซ้ำอีกครั้งหนึ่ง
โดยบริษัทฯ
จะทำการเก็บตัวอย่างถ่านหินขณะที่ทำการขนถ่านหินขึ้นจากเรือเพื่อนำไปตรวจสอบคุณภาพที่การไฟฟ้าฝ่ายผลิตแห่งประเทศไทย
อำเภอแม่เมาะ จังหวัดลำปาง ซึ่งเป็นองค์กรที่ได้รับความยอมรับ ก่อนการส่งมอบสินค้าให้กับลูกค้า
ส่วนในบางกรณีลูกค้ามีข้อตกลงในการตรวจสอบคุณภาพเพิ่มเติมโดยเฉพาะโรงงานอุตสาหกรรมขนาดใหญ่
บริษัทฯ จะจัดส่งตัวอย่างถ่านหินให้กับบริษัทเอสจีเอส (ประเทศไทย) จำกัด
ซึ่งเป็นบริษัทที่รับทำการตรวจสอบที่ได้รับมาตรฐานเป็นที่ยอมรับและมีสาขาต่างๆมากมายในหลายประเทศ
ดังนั้น บริษัทฯ ไม่ได้มีการจัดตั้งหน่วยงานการวิจัยและพัฒนา
แต่จะมุ่งเน้นให้มีการพัฒนาและปรับปรุงวิธีการดำเนินงานอย่างสม่ำเสมอและอย่างต่อเนื่อง
เพื่อเป็นการเพิ่มประสิทธิภาพให้กับพนักงาน โดยมีการแบ่งการพัฒนาในแต่ละด้านดังต่อไปนี้

4.1 การพัฒนาด้านบุคลากร

บริษัทได้จัดให้มีการฝึกอบรมให้แก่พนักงานอย่างสม่ำเสมอ
โดยบริษัทจะจัดทำแผนงานการฝึกอบรมประจำปีทั้งการจัดฝึกอบรมภายในบริษัทเอง
และการส่งพนักงานไปอบรมภายนอก เพื่อให้พนักงานได้ทราบถึงหลักสูตรที่จะมีการฝึกอบรมล่วงหน้า
สำหรับวิทยากรในการอบรมจะมีทั้งวิทยากรจากภายในบริษัทเอง และวิทยากรจากภายนอก
ซึ่งผู้ที่มีสิทธิเข้ารับการฝึกอบรมจะมีทั้งพนักงานทั่วไป และผู้บริหาร
โดยขึ้นอยู่กับหัวข้อที่อบรมว่าเหมาะสมกับพนักงานระดับใด และในปี 2548 บริษัทฯ
ได้จัดส่งพนักงานและผู้บริหารไปอบรมภายนอกบริษัท
และได้ว่าจ้างวิทยากรภายนอกเพื่ออบรมให้กับพนักงานและผู้บริหาร อาทิเช่น

-   โครงการพัฒนาศักยภาพผู้บริหาร (Competency) จัดโดย สถาบันเพิ่มผลผลิตแห่งประเทศไทย
    ซึ่งเป็นผู้เชี่ยวชาญ เพื่อเสริมสร้างและเพิ่มพูนศักยภาพของบุคลากรและองค์กรให้เข้มแข็งต่อไป

-   การวางแผนจัดทำงบประมาณประจำปี ให้กับผู้บริหาร โดย บริษัท นิด้าโปรเฟสชั่นแนลเทรนนิ้ง
    จำกัด

-   โครงการซ้อมดับเพลิงเบื้องต้นและการอพยพหนีไฟ
    โดยหน่วยงานป้องกันและบรรเทาสาธารณะภัย เทศบาลนครสมุทรสาคร
    ให้กับพนักงานคลังสินค้า

-   หลักสูตร KPI for KRA ให้กับผู้บริหาร โดย สถาบันเพิ่มผลผลิตแห่งประเทศไทย

    4.2 การพัฒนาด้านระบบคอมพิวเตอร์

    บริษัทฯ มีแผนการพัฒนาระบบคอมพิวเตอร์และสร้างระบบเชื่อมโยงในฝ่ายต่างๆ
    เพื่อมุ่งเน้นประสิทธิภาพในการควบคุมต้นทุน และประสิทธิภาพในการทำงาน
    โดยมุ่งเน้นการลดขั้นตอนการทำงาน ลดปริมาณงานทางด้านเอกสาร
    พร้อมทั้งเชื่อมโยงข้อมูลจากคลังสินค้าและสำนักงานทั้งหมดเป็นข้อมูลเดียวกันในลักษณะ Real
    Time อีกทั้งช่วยในการประมวลผลสำหรับผู้บริหารในการวิเคราะห์และตัดสินใจ บริษัทฯ
    ได้นำระบบ ERP (Enterprise Resource Planning)
    มาใช้ในการปฏิบัติงานเป็นที่เรียบร้อยแล้ว

    3.  การพัฒนาด้านระบบความปลอดภัยในการทำงาน

        บริษัทฯ ได้ให้ความสำคัญต่อการลดอัตราการเกิดอุบัติเหตุของบริษัท
        โดยการจัดอบรมให้กับพนักงานทุกระดับ ตามความเหมาะสมกับตำแหน่งและหน้าที่
        และจัดกิจกรรมความปลอดภัยเพิ่มเติมเพื่อเสริมสร้างความรู้และจิตสำนึกด้านความปลอดภัยให้กับพนักงาน
        รวมถึงความเข้าใจในระบบการทำงานของเจ้าหน้าที่ความปลอดภัยและคุณประโยชน์ของการจัดการด้านความปลอดภัย

        ค่าใช้จ่ายในการวิจัยและพัฒนาของบริษัทในระยะ 3 ปีที่ผ่านมา มีรายละเอียดดังนี้

        หน่วย : บาท

  ------------------------------------ ------------- ------------- --------------
  ประเภท                               2546          2547          2548

  การพัฒนาด้านบุคลากร                     50,000        143,000       200,831.00

  การพัฒนาด้านระบบคอมพิวเตอร์              -             108,000       4,404,220.28

  การพัฒนาด้านระบบความปลอดภัยในการทำงาน   -             61,000        131,434.00

  รวม                                  50,000        312,000       4,736,485.28
  ------------------------------------ ------------- ------------- --------------